Diari Oficial de la Generalitat Valenciana


Sumari del DOGV 4740, del 27-04-2004 (2004/3662)

RESOLUCIÓ de 31 de març de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 251 m² de superfície, situada a Novelda (Alacant), al carrer de Maria Cristina, destinada a la construcció d'un Centre Servef d'Ocupació, realitzada per l'ajuntament de l'esmentat municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3662


Data del document
:   31-03-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Novelda
    * cultura regional
    * propietat immobiliària

RESOLUCIÓ de 31 de març de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 251 m² de superfície, situada a Novelda (Alacant), al carrer de Maria Cristina, destinada a la construcció d'un Centre Servef d'Ocupació, realitzada per l'ajuntament de l'esmentat municipi. [2004/E3662]
  
L'Ajuntament de Novelda, en sessió plenària realitzada el dia 3 d'abril de 2003, va acordar la cessió gratuïta a la Generalitat Valenciana de la parcel·la de la seua propietat de 251 m² de superfície, situada al carrer de Maria Cristina, de l'esmentada població.
  
A proposta del Servici Valencià d'Ocupació i Formació (SERVEF), es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la condició de destinar la parcel·la a la construcció d'un Centre Servef d'Ocupació, amb subjecció al que disposa l'article 111.1, del Reglament de Béns de les Entitats Locals.
  
L'article 44, de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c), de la Llei de Patrimoni establix que «Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic de foment d'ocupació i adscrit al Servici Valencià d'Ocupació i Formació (SERVEF) al qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Novelda de la parcel·la que té 251 m² de superfície, situada al carrer de Maria Cristina de l'esmentada població, finca 9C, que confronta: nord, parcel·la 9F; sud, prolongació del carrer de Maria Cristina; est, parcel·la 9D, i oest, parcel·la 9B.
  
Consta inscrita en el Registre de la Propietat de Novelda al tom 1.556, llibre 584, foli 66, finca 38862, inscripció 1ª.
  
Referència cadastral: 8378562RX3639I3966UT.
  
Segon
  
La cessió gratuïta realitzada per l'Ajuntament de Novelda, s'efectua amb la condició de destinar la parcel·la a la construcció d'un Centre Servef d'Ocupació, i amb subjecció al que disposa l'article 111.1, del Reglament de Béns de les Entitats Locals.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic de foment d'ocupació i adscrit al Servici Valencià d'Ocupació i Formació, SERVEF, al qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 31 de març de 2004.- El conseller d'Economia, Hisenda i Ocupació: Gerardo Camps Devesa.